Skiføret i Drammensmarka: mars 2009
skip to main | skip to sidebar
Skiføret i Drammensmarka
Føremeldinger og turopplevelser fra Drammens tak
tirsdag 31. mars 2009
rask oppdatering
I dag har Lier kjørt lysløypa Eggevollen-Eiksetra, i Drammen har store deler av hovedløypenettet blitt kjørt, inkl. rundene på Skimten, Tverråsen, Kamstrupen-Goliaten, samt ned til Hvalsdammen fra Tverken.
Onsdag formiddag: Det var minusgrader i natt, men høy dagtemp. sliter på løypene. Maskinene har derfor vært ute igjen, Lier kjører fra Saga til Nukjua og videre til Fallet og Breili. Drammen kjører alle rundene (Skimten, Tverråsen, Kamstrupen-Goliaten) samt på begge sider av Myrdammen opp til Tverken.
Posted by Gunnar Schei at 15:54 2 comments
mandag 30. mars 2009
Fram med klisteret igjen
I dag har tempen steget betraktelig, og midt på dagen var det rundt +5 grader på Tverken. I dag har Lier kjørt de fleste løypene rundt Eiksetra, inkl opp til Langvann, runden Storsteinsfjell, samt ned til Undersrud og Pantegutten. Drammen har kjørt lysløypenettet på Spiralen samt hovedløypene fra Landfalltjern til Tverken på begge sider av Myrdammen. Resterende løypenett er kjørt i løpet av helga etter snøfallet.
Smøring: Temperaturøkning har ført til at snøen endrer seg. I dag fungerte det dårlig med voks, selv om man fikk feste med VR55 i enkelte partier med tørrere snø. Noen steder er snøen nesten tørr, andre steder er den våt, og enkelte plasser er det isete. Derfor må man velge klister. Siden det er såpass mye finkorna snø bør man velge et klister med en "sølv" i, feks Rode Silver, Swix KR50 flexi klister eller Swix K21n silver universal. Disse 3 tåler en del finkorna snø uten å ise, men legg på et tynt lag.
Posted by Gunnar Schei at 20:31 0 comments
fredag 27. mars 2009
Føremelding for helga
Oppdatering lørdag morgen: I dag er det -2 i høyden, rundt 0 i lavere områder. Lier kjører fra Eiksetra til Løken, videre over til Lelangen, Nykjua, Fallet og inn til Breili. Drammen kjører de aller fleste løyper i dag, også ned til Strøtvedt og Kastanjesletta. VR45 bør fungere bra i dag, muligens VR50 hvis tempen stiger,
Fredag: 4-5 minusgrader i høyden, noe varmere lenger ned, og det er lett snøvær. Drammen kjører hovedløypene, dvs Spiralen, opp til Tverken fra Landfalltjern og Hvalsdammen, rundene på Skimten og Tverråsen, samt Kamstrupen. Nedre Eiker har kjørt lysløypa på Årbogen, og vil i morgen tidlig preppe hovedløypene i Ulevannsområdet. Lier kjørte i går fra Fallet til Breilivannet, samt løypene i Nykjua-Kanada området, og kjører i dag løypene i Eikseterområdet, inkl Avdal og Storsteinsfjell.
Smøring: blå voks fungerer fint i dag, muligens blå extra eller VR45 i lavereliggende områder. Jeg anbefaler grunnvoks i bånn fordi en del gammel snø kan blande seg inn i nysnøen og gi slitasje på smøringa.
Posted by Gunnar Schei at 12:12 0 comments
tirsdag 24. mars 2009
Nykjørte spor
I dag er det -6 grader på morgenen, og klarvær. Det skal holde seg kaldt. Lier kjører i dag fra Eiksetra over til Saga og løypene i Nykjua-Kanada. Løypene rundt Eiksetra ble kjørt i går, og lysløypa ble kjørt i ettermiddag. Drammen kjører en del av hovedløypenettet, fra Spiralen til tjernet og Kamstrupen til Marivann.
Smøring: Sola får tak på dagen, og så fryser det på natta, så mange steder er det temmelig hardt, særlig der det ikke har vært preppa på en stund. Dette betyr at man må ha isklister i bånn, som helst bør smeltes inn, og et slitesterkt klister oppå. Husk å legge tynne lag, ellers vil det bremse. Det er mulig å bruke universalklister (K22n), men jeg anbefaler swix KR40 lilla klister
Posted by Gunnar Schei at 11:34 0 comments
lørdag 21. mars 2009
Alt av løyper er åpne
I dag er det -5 grader på morgenen, men tempen stiger raskt og det vil bli flere varmegrader i løpet av ettermiddagen. Drammen har i løpet av uka kjørt opp alle løyper, men vil i dag sette nye spor fra Spiralen til Tverken. Man er også i gang med løypene fra Dalen via Konnerud til Strømsåsen. Lier kjører alt av løyper i Eikseterområdet, inkl Avdal, Storsteinsfjell, Undersrud, samt opp til Vrangen og Langvann. Kanada ble kjørt torsdag. Nedre Eiker preppa hovedløypene i Ulevannsområdet i går.
Smøretips: Det er jevnt over fine forhold, men litt skarpt på morgenen og i skyggepartier. Det er derfor lurt å legge på et tynt lag isklister i bånn, og dagsaktuell klister oppå. Jeg anbefaler Rode Rossa eller swix vm-universalklister. Husk: ikke legg på for tjukt.
Turforslag: Vi har en strålende dag foran oss, som skapt for utsiktspunkter, ta derfor turen om Storsteinsfjell, du kan starte fra Undersrud, Eiksetra (kortest) eller fra Drammen via Skimten. Kommer du fra tjernet ville jeg gått Skimtrunden først og så ta av ned til høyre noen hundre meter før varden.
Posted by Gunnar Schei at 07:26 3 comments
torsdag 19. mars 2009
Kort rapport
Lier har kjørt fra Eiksetra via Saga til Nykjua, Kanada og Fallet. Nedre Eiker har kjørt lysløype på Årbogen, mens Drammen har kjørt Landfalltjern - Tverken - Ballklubbhytta, samt løypene fra Hvalsdammen til Tverken og Sauesetra. Alt av løyper i Drammen skal dermed være åpne. I tillegg er det satt spor fra Sponevollen til Liers løypenett nord for Saga, og i løypenettet sørvest for Øyvannet i Øvre Eiker
Ingen endringer i smøreforholdene.
Posted by Gunnar Schei at 17:12 0 comments
onsdag 18. mars 2009
Kaldt om natta - varmt om dagen
Det ser ut til at vi nå er inne i de innledende fasene av våren, hvor det er minusgrader om natta (i hvert fall i marka) og relativt varmt på dagen. Dette gir relativt stabile føreforhold, så lenge det ikke kommer nedbør. Erfaringsmessig pleier løypemaskinene å stå mer i ro i denne perioden, og ofte prepareres det ikke noe særlig før det nærmer seg helg. Jeg tror vi kan vente oss preparering i minst en måned til før det avsluttes, i hvert fall så pleier Lier å gi seg rundt 20.april.
I går ble en stor del av løypenettet i Nedre Eiker preparert, både rundt Ulevann, ned til Solbergelva og lysløype på Årbogen. Dessuten har det blitt satt spor fra MIF-hytta og innover mot Sirikjerke. I Drammen ble det satt spor i motorveien mellom Tverken og Landfalltjern, ned fra Tverken til Hvalsdammen i tillegg til rundene på Skimten og Tverråsen, samt Kamstrupen. Hele Drammens del av løypenettet på Konnerud og Strømsåsen ble også preparert i går. Lier har kjørt lysløypa fra Eggevollen, samt opp til Skimten og runden på Storsteinsfjell
Smøring: Det er stabile forhold, så velg en klister som kan benyttes på begge sider av frysepunktet. Det betyr - hold deg unna rød klister, benytt feks Swix universalklister eller Rode Rossa. Hvis du er ute tidlig eller seint kan det lønne seg å brenne inn et tynt lag isklister i bånn.
Posted by Gunnar Schei at 17:39 0 comments
mandag 16. mars 2009
Sol og klister
I dag gikk turen til rundene nord for Tverken: Skimtrunden, Tverråsen og Storsteinsfjell. Med høy temperatur (+5) og regn i vente smørte jeg klisterskia og dro til skogs. Regnet blei det ikke noe av - tvert i mot så titta sola fram når jeg kom opp på Skimtplatået, og plutselig var det blå himmel og strålende vær :-)
Det er tydelig hvor folk flest ferdes - opp til Tverken var det stor slitasje på sporene, og mye bedre var det ikke opp til Skimten. Men på rundløypene var det helt annerledes. Skimtrunden, en riktig perle, hadde kanskje hatt besøk av 10 skiløpere i går! Dette hadde mye å si for føret, fordi nysnøen fra torsdagen ennå ikke har rukket å bli omdanna til grovkorna snø, og når ingen går i løypene forblir snøen relativt finkorna, og da blir det trått med klister under skia!! Men på de mer trafikkerte delene, som feks inn til Tverråsutsikten fra Tjuvtjern, var det realt klisterføre.
Smøring: Under 500 m.o.h. er det klisterføre. Over 500 m.o.h. er snøen fremdeles relativt finkorna, selv om den nå er våt etter mildværet. Når folk ferdes i sporene omdannes snøen, så i trafikkerte løyper er det ikke vanskelig å smøre. Men folketomme løyper blir det fremdeles trått med klister. Hvis mildværet fortsetter vil dette endre seg i løpet av et par dager.
Jeg bruker LF10, den er ganske bankers. Det er mye å tjene på gliden med å benytte fluorglider nå som det er varmt. Vanligvis sverger jeg til Swix når det gjelder smøring, men nå i starten av klistersesongen, når ikke all snøen er omdanna, synes jeg Rode "Rossa"-klister er veldig bra. Swix sitt VM-universalklister er også bra, men litt hardere og fungerer bedre når løypene er mer isete. Jeg velger å ikke legge isklister i bånn fordi det er lite slitasje under skia nå.
Posted by Gunnar Schei at 19:37 0 comments
fredag 13. mars 2009
Fin skihelg foran oss
Oppdatering søndag morgen: Det er i dag 0 grader på morgenen, noe stigende temp ut over dagen. Drammen er eneste kommune som har kjørt i dag, men her er til gjengjeld de aller fleste hovedløyper kjørt, inklusive Tverråsen, Skimten, Kamstrupen og lysløypenettet. Smøring: I høyden ville jeg forsøkt VR50, i lavereliggende strøk bør det fungere med VR55/60, men snart må klisteret fram, i morgen er det meldt regn.
Oppdatering lørdag morgen: Det er i dag -3 grader og tåke. Husk at tåke oghøy luftfuktighet kan gjøre at man bør bruke litt mykere smøring enn det tempen tilsier. Lier kjører løypene fra Eiksetra over til Saga og løypenettet i Nykjua-Kanada området. Drammen kjører alle hovedløyper, og er allerede ferdig med Spiralen. Det kjøres også ned til Strøtvedt, Kastanjesletta og Neperudjordet, så her er det mange som kan ta på seg ski bak huset :-)
Drammen har i dag kjørt de aller fleste løyper, kun noen unntak som Sauesetra og Kudalen, samt den opprinnelige starten på Kamstrupen. De aller fleste løyper i Strømsåsen og på Konnerud, samt rndt MIF-hytta har blitt kjørt. Nedre Eiker har kjørt fra Solbergelva opp til Nerdammen, samt hele løypenettet ved Ulevann. Det er kjørt rundt Vrangla til Dypingen, og lysløypa kjøres også. Lier kjørte løyper i går ettermiddag, dog ikke fra Kanada.
Smøretips: Torsdag kveld gikk jeg en tur i snøvær på Konnerud, og brukte VR45 - noe som fungerte godt. I helga er det meldt jevne temperaturer rundt 0 grader, litt varmere utover dagen. Dette betyr tørrsnø i høyden, men noen omdanning nede i lavereliggende områder. Jeg ville derfor satsa på VR40/45 i høyden, og forsøkt med VR50 i lavere områder, men ha VR55/60 i reserve hvis sola titter fram og får tak.
Posted by Gunnar Schei at 15:08 1 comments
torsdag 12. mars 2009
Nykjørte spor
I dag er det ca -2 grader i høyden, rundt 0 i lavereliggende strøk, og snøvær. I dag har Drammen kjørt lysløypenettet på Spiralen opp til Landfalltj., Lier har kjørt til Svarthamna, Langvann, Vrangen og Storsteinsfjell, mens Nedre Eiker har kjørt lysløypa på Årbogen. Jeg kommer tilbake med mer når snøværet har gitt seg i kveld, regner med at det blir kjørt noe mer utover ettermiddagen.
Oppdatering kl 1830: I ettermiddag har det blitt satt spor fra Eggevollen-Eiksetra, samt i området Hovlandsfjell-Sponevollen. Her kommer man inn på Liers løypenett 2km nord for Saga
Smøring: Sats på VR45 i tørr nysnø, vurder VR50 i lavereliggende omrdåer hvis snøen er kram.
Posted by Gunnar Schei at 14:10 0 comments
tirsdag 10. mars 2009
Rask oppdatering
I dag tidlig var det minusgrader i høyden, og selv om temperaturen har steget utover dagen, så er snøen i all hovedsak tørr over 400 m.o.h. I lavereliggende områder er snøen nå våt. Lier har i dag kjørt fra Eiksetra til Lelangen og Saga samt løypene i Nykjua-Kanada-området. Drammen har kjørte hele hovedløypenettet nord for Landfalltjern og lysløypenettet. Det er også kjørt fra Drafnhuset via Kølabønn til Konnerud skistadion og videre til SIF-hytta og Dalen. Nedre Eiker har kjørt lysløypa på Årbogen, samt lysløypa ved mif-hytta. Dessuten er det satt spor nesten inn til Sirikjerke.
Smøring: I høyden ville jeg brukt VR45. I en kommentar rapporteres det om fint feste over 450 m.o.h. med blå swix. I lavereliggende områder ville jeg forsøkt VR55/60, men jeg har ikke vært på Spiralen de siste dagene, så her vil jeg gjerne ha flere kommentarer. Sannsynligvis må man snart fram med klisteret her, kanskje allerede i morgen? Men torsdag er det meldt mer snø..
Oppdatering onsdag ettermiddag: I løpet av dagen har Drammen kjørt hovedløypene nord for Landfalltjern, Nedre Eiker har kjørt alle løyper, inkl Solbergelva og Årbogen, bortsett fra runden rundt Vrangla. Det er også kjørt inn til Dypingen. Lier har kjørt runden Storsteinsfjell, samt inn til Avdal. Det er fine forhold overalt, men i morgen er det meldt mer snø, og man vil neppe rekke å kjøre alle løyper før fredag.
Posted by Gunnar Schei at 17:30 8 comments
mandag 9. mars 2009
Lier kjører etter snøfallet
I dag er det ca 0 grader i høyden, noe varmere på feks Spiralen og Konnerud. I dag kjører Lier spor i Eikseterområdet, inkl Storsteinsfjell og Svarthamna. De andre kommunene har ikke meldt noe, men jeg vet at Drammen sliter med maskinproblemer. Jeg oppdaterer i ettermiddag
Smøretips: Av snøkartet på yr ser jeg at snøen er tørr de fleste steder over 250-300 m.o.h. Dette betyr at nysnøen kan takles godt med VR45. Men temperaturen er stigende, så det vil være lurt å ha med seg en tube VR50, som fungerer godt rett over 0 grader i nysnø. I går gikk jeg en tur på Konnerud på kvelden, og brukte da en kombinasjon av vR45 og VR50, med god effekt. Som glider fungerer LF8 eller CH8.
Posted by Gunnar Schei at 09:51 0 comments
søndag 8. mars 2009
søndagsturen er redda..
På Eiksetra er det -1 grad og snøvær. Det har kommet 10-15 cm nysnø i løpet av gårsdagen og natta, og det er meldt like mye i dag. I dag preppes alle hovedløyper i Drammen med scooter pga maskinproblemer. Nedre Eiker preparerer nå Ulevann-Vrangen-Marivann rundt-Vrangla-Langvann. Lier kjørte på morgenen i Eikseterområdet, og vil kjøre over til Saga-Nykjua og Kanada på formiddagen.
Smøretipsene fra i går gjelder fremdeles. Det snør mye nå, så sporene snør raskt igjen. Det er nok lurt å velge seg en tur der det er mye folk, feks fra Landfalltjern, eller der hvor spormaskinene har vært sist, feks fra Kanada. Hvis du kun er ute etter litt trening, så er Konnerud skistadion et fullgodt alternativ. Disse korte løypene kjøres erfaringsmessig flere ganger når det snør.
Posted by Gunnar Schei at 08:38 0 comments
lørdag 7. mars 2009
Drammen setter spor i snøværet
I dag er det -1 grad i høyereliggende områder, og lett snøvær. I lavereliggende områder er det såvidt over 0 grader. Drammen har kjørt rundene på Skimten og Tverråsen, samt Kamstrupen til Marivann, og kjører nå lysløypenettet på Spiralen. Nedre Eiker kjørte i går, og vil kjøre igjen i morgen når det er meldt større snømengder enn i dag, det samme gjelder for Lier. Så i dag er nok løypenettet til Drammen å foretrekke :-)
Smøretips: I dag er det enklere, fordi det har blitt litt kaldere. I høyereliggende områder er det minusgrader i fallende nysnø, så her ville jeg ha satsa på VR45. I lavereliggende områder, hvis du kjenner at snøen er litt kram, er VR50 å foretrekke. På toppene, feks Skimten og Nykjua, har snøen vært tørr hele uka, så her er det blått (eller VR40) som gjelder, da Vr45 kan bli litt for myk i fallende snø som er kaldere enn 2 minusgrader.
Posted by Gunnar Schei at 10:36 0 comments
Labels: Drammensmarka, Finnemarka, Kamstrupen, Skiføre, Skimten, skismøring, Spiralen, Tverråsen
fredag 6. mars 2009
Kort oppdatering
Vær og smøreforhold er som i går. Når det gjelder løypene, så kjører Lier fra Saga til Nykjua og Kanada, Nedre Eiker kjører det aller meste av løypene sine, inklusive Solbergelva, Ulevannsområdet og Årbogen. Drammen kjører hele hovedløypenettet, tar Spiralen i ettermiddag, mens Øvre Eiker også er ute og kjører de sør-vestlige sporene ved Øyvannet. De aller fleste mulighetene er altså åpne :-)
Posted by Gunnar Schei at 11:57 0 comments
torsdag 5. mars 2009
Løypemaskinene kjører igjen
Temperaturen i dag ligger i høyereliggende områder på rundt 0 grader, og det har kommet litt nysnø i natt. I lavereliggende områder har dette kommet som sludd. Siden det er overskya vil ikke tempen variere så mye.
I dag kjører Drammen alle hovedløyper. Nord for Landfalltjern først på dagen og lysløypenettet etterpå. Nedre Eiker kjører løypene i Ulevannsområdet, dvs Ulevann, Solbergvann, Storemyr, Langvann og Årbogen. I går ble Solbergelva kjørt med scooter. Lier har kjørt alle løyper i Eikseterområdet i ettermiddag, inklusive Alvdal, Skimten og Storsteinsfjell.
Smøring: Det er fremdeles varmt, men det kommer hele tida litt nysnø, noe som gjør det vanskelig. Så lenge man går i nykjørte spor i høyden vil det fremdeles være OK å bruke voks, men det er snart på tide å ta fram klisteret. Problemet med klister er at det funker dårlig i kombinasjon med nysnø.
I våt fallende nysnø, feks på Spiralen, ville jeg brukt VR65. Lier melder at det var tørr snø i går over 500m.o.h. men våtere nedenfor. Der hvor snøen er litt våt og kram ville jeg forsøkt med VR60 eller 55. Er du høyere oppe vil VR50 fungere fint. Beveger du deg fra våt til tørr snø er det vanskelig, les kommentarer og svar fra Dag på gårsdagens innlegg.
Posted by Gunnar Schei at 10:20 0 comments
onsdag 4. mars 2009
Varmere føre
I dag er det ca +1 grad i høyden, og det har kommet ca 2 cm våt nysnø. Lier kjører løypene i Eikseterområdet, mens Nedre Eiker fremdeles har maskinproblemer. De kommer derfor til å kjøre hovedløypenettet i Ulevannsområdet, samt fra Solbergelva med snøscooter, og sette ett spor. Jeg har ingen opplysninger om Drammen Nordmark i dag, men på sørsida av elva er det kjørt spor på Konnerud skistadion, videre til Steglevann, SIF-hytta og ned til Dalen p-plass.
Smøretips: Nå som det er kommet våt nysnø, og ventet mer utover, er det en liten utfordring å smøre. Der hvor det kjøres nye spor, vil gammel og ny snø blandes, og man får ok forhold, så på Eiksetra vil det være greit å smøre med VR60. Dersom det faller våt snø anbefaler jeg klistervoks, feks VR65, som fungerer fint på varme glaserte spor med nysnø.
Hvis mildværet fortsetter og det kommer nedbør som regn, må man ty til klister, feks VM-klisteret til swix, som fungerer til det meste. Husk at man ikke trenger å ty til klister med en gang det er mildt i været, klister benyttes kun når snøen er grovkorna, dvs når den fine strukturen i nysnø er brutt ned. Våt nysnø takles som oftest best med klistervoks
Posted by Gunnar Schei at 12:13 4 comments
tirsdag 3. mars 2009
Maskintrøbbel, men likevel en del spor
I dag er det på morgenen -1 grad på Eiksetra, men varmegrader i lavereliggende områder. Drammen og Nedre Eiker har problemer med løypemaskinene, men håper å få orden på dette i dag.
Lier: Kjørte Løypene i Eikseterområdet i går, samt Storsteinsfjell og ned til Undersrud. I dag kjøres det fra Eiksetra over til Saga, Nykjua og Kanada. Drammen: Kjørte hovedløypene med scooter i går. Nedre Eiker: Har kjørt lysløypa på Årbogen, men sliter med maskinproblemer
Smøretips: I høyden er snøen tørr, men temperaturen stiger utover dagen, så jeg ville satsa på VR50. På Spiralen eller i Strømsåsen (som ligger mye lavere) er snøen kram, så her bør man satse på mykere voks, feks VR55 eller VR60. Det ligger litt usikkerhet i dette tipset fordi jeg ikke har vært i marka på noen dager. Til kvelden er det meldt litt regn, og da kan det bli vanskelig å smøre.
Oppdatering kommer i ettermiddag hvis det skjer vesentlige endringer
Posted by Gunnar Schei at 10:33 0 comments
Nyere innlegg Eldre innlegg Startsiden
Abonner på: Innlegg (Atom)
Ettermiddagssol mot Svarthamna
En vårdag (?) i april
Bloggurat
Bloggarkiv
►  2022 (19)
►  mars (4)
►  februar (4)
►  januar (11)
►  2021 (46)
►  desember (7)
►  november (1)
►  oktober (1)
►  april (5)
►  mars (8)
►  februar (8)
►  januar (16)
►  2020 (25)
►  desember (13)
►  oktober (2)
►  april (2)
►  mars (3)
►  januar (5)
►  2019 (27)
►  desember (5)
►  november (4)
►  oktober (1)
►  mars (5)
►  februar (5)
►  januar (7)
►  2018 (30)
►  desember (1)
►  april (1)
►  mars (6)
►  februar (11)
►  januar (11)
►  2017 (49)
►  desember (14)
►  november (5)
►  april (1)
►  mars (7)
►  februar (10)
►  januar (12)
►  2016 (76)
►  desember (7)
►  november (7)
►  april (1)
►  mars (17)
►  februar (19)
►  januar (25)
►  2015 (82)
►  desember (3)
►  november (8)
►  april (7)
►  mars (16)
►  februar (25)
►  januar (23)
►  2014 (81)
►  desember (5)
►  oktober (1)
►  april (6)
►  mars (16)
►  februar (26)
►  januar (27)
►  2013 (102)
►  desember (12)
►  november (1)
►  oktober (1)
►  september (1)
►  april (5)
►  mars (17)
►  februar (27)
►  januar (38)
►  2012 (117)
►  desember (29)
►  november (5)
►  oktober (4)
►  september (1)
►  mars (16)
►  februar (31)
►  januar (31)
►  2011 (109)
►  desember (24)
►  november (2)
►  september (1)
►  april (6)
►  mars (20)
►  februar (27)
►  januar (29)
►  2010 (104)
►  desember (20)
►  november (19)
►  oktober (2)
►  september (2)
►  mai (4)
►  april (11)
►  mars (15)
►  februar (14)
►  januar (17)
▼  2009 (91)
►  desember (16)
►  november (10)
►  oktober (1)
►  september (1)
►  april (14)
▼  mars (18)
rask oppdatering
Fram med klisteret igjen
Føremelding for helga
Nykjørte spor
Alt av løyper er åpne
Kort rapport
Kaldt om natta - varmt om dagen
Sol og klister
Fin skihelg foran oss
Nykjørte spor
Rask oppdatering
Lier kjører etter snøfallet
søndagsturen er redda..
Drammen setter spor i snøværet
Kort oppdatering
Løypemaskinene kjører igjen
Varmere føre
Maskintrøbbel, men likevel en del spor
►  februar (14)
►  januar (17)
►  2008 (30)
►  desember (7)
►  november (7)
►  oktober (3)
►  juni (1)
►  mai (1)
►  april (6)
►  mars (5)
Om denne bloggen
Skiføret i Drammensmarka er en blogg om nettopp skiføret i Drammensmarka. Fra tid til annen legger jeg inn turrapporter, turforslag o.l. Men i hovedsak er bloggen en hjelp til de som vil vite om forholdene i Drammensmarka.
Jeg poster hver dag det er endringer i forholdene, slik at du kan være trygg på at informasjonen er oppdatert. Siden jeg ikke har anledning til å løpe rundt i skogen hele dagen, baserer jeg meg ikke bare på egne observasjoner, men også på løypetelefonen og tips fra andre skiløpere.
Følgere
Bidragsytere
Dagis
Gunnar Schei
Google søk
Tilpasset søk
Langs Sneisene under Hauern 2010
Sjekk skiføret selv!
Skisporet.no viser i detalj hvor det er satt spor, og når det sist ble kjørt. Dette virker bra for Konnerud, og også ganske godt for Finnemarka. Men noen områder er litt ustabile, dessuten brueks det noen ganger maskiner som ikke har utstyr montert
yr.no har et snøkart som gir deg oversikt over hvor det ligger snø, og om den er våt eller tørr - veldig nyttig!
lier-ski.com gir veldig god informasjon om temperaturer og status på løyper i Lier
Solnedgang på skimten
tatt 9.april 2010
Bloggroll
Oslosportslager.no blogg
Mattis Sjøli |Sesongslutt og oppsummering av sesongen
for ett år siden
gardsgutta.com
Oluf vant vårutfordringa!
for 6 år siden
Inn i granskauen
Kom mai, du skjønne, ville
for 7 år siden
Veibeskrivelse til Eiksetra
Veibeskrivelse for bil til Eiksetra fra Oslo/Sandvika/Asker
1 Ta E18 i retning av Drammen, kjør mot Liertoppen
2 Ta avkjøring 22-Tranbykrysset mot Rv282 mot Rv285/Tranby/Sylling/Lierskogen
3 Sving til høyre og inn på Kirkelina/Rv282
Fortsett å følge Rv282
4 I rundkjøringen: ta 2. avkjøring ut på Grøttegata
5 Ta til venstre for å holde deg på Grøttegata
6 Ta til venstre for å holde deg på Grøttegata
7 Sving til høyre og inn på Vestsideveien/Fv21
8 Sving til venstre og inn på Eikseterveien
9 Følg skilting til Eiksetra (ca 5 km), du kan også stoppe på Eggevollen (2,9km)
Fra Asker totalt: 21,3 km – ca. 25 min
Slik var det i jan09